

 **REPUBLICA MOLDOVA  CONSILIUL\_RAIONAL TELENEȘTI**

 MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md), consiliul@telenesti.md, posta@telenesti.md

**DECIZIE** **nr. 2/4**

din 07 aprilie 2017

 **„Cu privire la examinarea demersurilor**

**pentru alocarea unor mijloace financiare din soldul disponibil”**

 Examinând demersurile cu caracter financiar parvenite în adresa Consiliului raional, precum și necesitățile curente ale Consiliului raional Telenești, în conformitate cu prevederile art. 37 al. 3 al Legii nr. 397-XV din 16.10.2003 privind finanţele publice locale, având în vedere avizul Comisiei consultative pentru probleme de economie, buget şi finanţe, în temeiul art. art. 43 (1) lit. „b”, 46 al. (1) al Legii nr. 436-XVI din 28.12.2006, privind Administraţia Publică Locală, Consiliul Raional,

**D E C I D E:**

1. Se alocă, din soldul disponibil al Consiliului raional, mijloace financiare în mărime totală de **2 457 000 lei**, instituţiilor după cum urmează:

1.1 **IMSP CS Brânzenii Noi** - **160 mii lei** pentru construcția holului de așteptare și reparația capitală a fațadei Oficiului medicilor de familie din Brânzenii Vechi, lucrări necesare pentru acreditarea instituției. (conform demersului înregistrat cu nr. 283 din 28.03.2017)

1.2 **IMSP Centrul de Sănătate Mândrești** - **128 mii lei** pentru reparația capitală a sediului Oficiului de Sănătate Zgărdești, lucrări necesare pentru acreditarea instituției. (conform demersului înregistrat cu nr. 284 din 28.03.2017)

1.3 **IMSP Centrul de Sănătate Sărătenii Vechi** - **200 mii lei** pentru reparația exterioară a sediului Oficiului Medicului de Familie din s. Nucăreni, lucrări necesare pentru acreditarea instituției. (conform demersului înregistrat cu nr. 285 din 28.03.2017)

 1.4 **IMSP Centrul de Sănătate Căzănești – 128,2 mii lei , care vor fi repartizaţi după cum urmează:**

 a) **104,6 mii lei,** în calitate de contribuție la implementarea proiectului ”Montarea sistemului de încălzire și a cazangeriei”, suma totală a proiectului constituind 600 mii lei. ( conform demersului înregistrat cu nr. 286 din 28.03.2017);

b) **23,6 mii lei,** în calitate de contribuţie la realizarea proiectului „Lucrări de reparaţie OMF Tîrşiţei” ( conform demersului înregistrat cu nr. 146 din 14.02.2017);

 1.5 **IMSP Centrul de Sănătate Telenești – 300 mii lei, care vor fi repartizaţi după cum urmează** ( conform demersului înregistrat cu nr. 305 din 04.04.2017**):**

a) **159356,74 lei** pentru lucrări de reparaţie a Centrului Comunitar Sănătate Mintală;

b)**116643,26 lei** pentru lucrări de reparație a centrului Prietenos Tinerilor;

c) **24,0 mii lei** pentru lucrări de reparație a OMF Văsieni.

 1.6. **Școala Sportivă pentru copii și juniori din or. Telenești** - **230,1 mii lei**, pentru reparația capitală a sălii de sport din incinta blocului administrativ nr. 3 al Consiliului raional. (conform demersului înregistrat cu nr. 223 din 16.03.2017)

 1.7 **Organizațiilor obștești** care dețin acorduri de colaborare cu Consiliul raional - **24 mii lei,** pentru susținerea activităților preconizate în anul 2017, după cum urmează:

 - 8 000 lei – Societatea raională a nevăzătorilor;

- 8 000 lei – Societatea raională a veteranilor;

- 8 000 lei – Societatea raională a invalizilor.

(conform demersurilor înregistrate cu nr. 138 din 13.02.2017; 160 din 17.02.2017 respectiv 139 din 13.02.2017)

1.8 **Aparatul Președintelui raionului – 1066700 lei,** dintre care:

1. **15.0 mii lei** - pentru inițierea în parteneriat cu Clubul Politic al Femeilor din r. Telenești a „Concursului de Granturi mici pentru tineri”, ce are ca scop mobilizarea tinerilor prin stimularea activităților de voluntariat și focalizarea pe soluționarea diverselor probleme care afectează calitatea vieții tinerilor și a comunităților în care aceștia trăiesc.
2. **3.0 mii lei** – pentru procurarea a 100 exemplare de cărți „Farmec din grădina vieții”, ce urmează a fi repartizate bibliotecilor din cadrul gimnaziilor a căror fondator este Consiliul raional.
3. **112,4 mii lei** – pentru reparația acoperișului clădirii de pe str. Ștefan cel Mare nr. 5 (proprietate a Consiliului raional, gestionată de către IMSP CS Telenești și Spitalul raional).
4. **77,2 mii lei** – pentru reparația acoperișului blocului administrativ nr. 3 a Consiliului raional.
5. **20,0 mii lei** – pentru efectuarea lucrărilor de reparație la blocul administrativ nr. 1 al Consiliului raional.
6. **89,1 mii lei** - preconizate pentru achitarea premiului anual persoanelor care dețin funcții de demnitate publică în cadrul Consiliului raional, în limita a 30% din veniturile (cu excepţia transferurilor şi granturilor) obţinute suplimentar la cele aprobate (rectificate) pentru anul bugetar 2016.
7. **700,0 mii lei –** în calitate de contribuţie a Consiliului raional la proiectul de parteneriat public – privat ID 61146 „Energie şi Biomasă Moldova”.
8. **20,0 mii lei –** pentru procurarea unui semnal luminos de tip girofar, care urmează a fi transmis cu titlul gratuit Inspectoratului de poliție Telenești, în conformitate cu prevederile legislația în vigoare;
9. **30,0 mii lei –** pentru acoperirea costurilor taxei de participare a echipelor de fotbal înregistrate pentru a participa la Campionatul raional de fotbal ediţia 2016-2017.

1.9 **Direcția Generală Educație** – **170,0 mii lei**, pentru achitarea lucrărilor de reparație efectuate la etajul nr. 3 din Clădirea administrativă nr. 1 a Consiliului raional.

1.10. **Direcţia Asistenţă Socială şi Protecţia Familiei – 50,0 mii lei,** pentru reparaţia blocului alimentar din cadrul Centrului de plasament temporar a persoanelor vârstnice şi cu dezabilități(conform demersului înregistrat cu nr. 303 din 03.04.2017).

 2.. Din lipsa mijloacelor disponibile în bugetul Consiliului raional, nu se alocă surse financiare pentru:

 2.1 demersul **Asociației Republicane „Pentru Prosperarea Culturii Naționale”** – prin care se solicită mijloace financiare în mărime de 114,6 mii lei, pentru procurarea unui teren cu o suprafață de 0,2121 ha în Parcul Național „Moldova în miniatură”.

 2.2 demersul **Primăria c. Băneștii Vechi** – prin care se solicită mijloace financiare pentru reparația capitală a grădiniței de copii din satul Băneștii Noi.

 2.3 demersul **Primăriei s. Chiștelnița** - prin care se solicită mijloace financiare pentru reparația fațadei grădiniței de copii nr. 2 „Andrieș” din localitate.

 2.4 demersul **Directorului grădiniței Târșiței** - prin care se solicită mijloace financiare pentru procurarea utilajului tehnic la blocul alimentar al instituției (rolă, frigider, mașină automată de spălat).

 2.5. demersul **Directorului Grădiniţei Verejeni** – prin care se solicită mijloace financiare în mărime de 200000 lei pentru reparația capitală a blocului alimentar.

 2.6 demersul **Primăriei Suhuluceni** - prin care se solicită mijloace financiare în mărime de 20 mii lei, pentru procurarea unui set complet de costume populare (10 costume pentru bărbați; 10 pentru fete) colectivului – model de dansuri „Rotunda”, grupa mică.

 2.7. demersul **Dlui Denis Roșca**, cu privire la posibilitatea achiziționării unui set de carte cu titulatura „Cartea de Aur a Basarabiei și a Republicii Moldova”, pentru a fi distribuite instituțiilor educaționale din raion. (costul unui exemplar – 1 000 lei).

 2.8. demersul **Primăriei Budăi** - prin care se solicită mijloace financiare în mărime de 50 mii lei, pentru efectuarea reparației capitale la blocul alimentar al grădiniței de copii din localitate.

 2.9. demersul **Primăriei Verejeni** - prin care se solicită mijloace financiare în mărime de 500 mii lei, pentru acoperirea parțială a contribuției primăriei în cadrul proiectului „Evacuarea și epurarea apelor uzate din s. Verejeni”. (costul total al proiectului este de 10839,20 mii lei).

 2.10. demersul **Camerei de Comerț și Industrie a R. Moldova** - prin care se solicită mijloace financiare în mărime de 15 mii lei, pentru acoperirea cheltuielilor aferente organizării și desfășurării Forumului Investițional Internațional „Investiții și oportunități de colaborare în Regiunea Nord” ce va avea loc pe date de 07 iunie 2017, în mun. Bălți.

 2.11.demersurile **Muzeului raional de Istorie și Etnografie Telenești**, prin care se solicită mijloace financiare pentru:

 a) procurarea și instalarea a 5 uși în interiorul instituției;

 b) improvizarea prin machetă a unui cuptor și a unei sobe tradiționale, atribute principale ale unei cămări țărănești din secolul XVIII.

 2.12. demersurile **Primăriei Bogzești**, prin care se solicită mijloace financiare pentru:

 a) reabilitarea parțială a rețelelor de drum intravilane din localitate;

 b) finanțarea lucrărilor de reparație la grădinița de copii din localitate, care nu au fost prevăzute în sub – proiectul Fondului de Investiții Sociale din Moldova nr. 5417 „Lucrări de reparație la grădinița de copii”.

 c) acoperirea parțială a cheltuielilor aferente participării echipei de fotbal „FC Bogzești” în Campionatul Diviziei „B Nord” al FMF, în mărime de 140 mii lei. Cheltuielile totale aferente participării la Campionatul menționat, constituie 250 mii lei.

 d) alocarea mijloacelor financiare în mărime de 570 083 lei, pentru achitarea contribuției aferente proiectului de eficiență energetică a clădirii comune Gimnaziul – grădiniță din s. Bogzești, implementat de către Fondul pentru Eficiența Energetică și primăria Bogzești. (Valoarea totală a proiectului – 2 657 452 lei; contribuție 664 363 lei; achitat la moment de către primărie - 94 280 lei).

 2.13. demersul **Primăriei Crăsnășeni**, prin care se solicită mijloace financiare pentru racordarea blocurilor sanitare a grădiniței din localitate la apeduct și sistemul de canalizare.

 2.14.demersul **Primăriei c. Ratuș**, prin care se solicită mijloace financiare în mărime de 400 mii lei, pentru construcția acoperișului la grădinița de copii din s. Mândra, scopul fiind conservarea clădirii până la identificarea surselor financiare necesare finalizării Lucrărilor de reparației din cadrul sub – proiectului nr. 5418, în valoare totală de 3 900 mii lei.

 2.15 demersul **IMSP CS Chiștelnița**, prin care se solicită mijloace financiare pentru:

 a) reparația acoperișului Oficiului Medicului de Familie din s. Scorțeni, în valoare de 200 133 lei;

 b) reparația acoperișului garajului Centrului de Sănătate Chiștelnița, în valoare de 57 232 lei.

 2.16 cererea unui **grup de cetățeni din s. Sărătenii** **Noi**, prin care se solicită alocarea mijloacelor financiare, pentru procurarea materialelor de construcție necesare efectuării lucrărilor de reparație în interiorul bisericii din localitate.

 2.17. demersul **Direcției Asistență Socială și Protecția Familiei Telenești**, prin care se solicită alocarea mijloacelor financiare în mărime de 145 mii lei, pentru mărirea cu 5 unități a statelor de personal în cadrul serviciului „Asistență Personală”.

 3. Executarea prezentei decizii se pune în seama şefului Direcţiei Finanţe, Dna Ludmila Darii și Contabilul - șef din cadrul Aparatului Președintelui raionului, Dna Mardari Irina, conform atribuțiilor de serviciu.

 4. Secretarul Consiliului raional, dl Sergiu Lazăr, va asigura informarea instituţiilor, după caz persoanelor cointeresate, despre prevederile prezentei decizii.

 5. Controlul asupra îndeplinirii respectivei decizii se pune în seama Preşedintelui raionului.

6. Prezenta decizie urmează a fi adusă la cunoştinţa persoanelor vizate şi intră în vigoare la data publicării pe site-ul oficial al Consiliului raional [www.telenesti.md](http://www.telenesti.md) şi/sau site-ul [www.actelocale.md](http://www.actelocale.md).

 **Preşedintele şedinţei Vladimir Stratulat**

 **Secretarul Consiliului Raional Sergiu Lazăr**